לני, חבר נוסף בכנופיה, מגיע למחנה ומספר על כך שמייקה הסתבך בעיירה סטרוברי (Strawberry) וזה מואשם ברצח ומוחזק במעצר עד לתלייתו. בניסיון להשכיח מלני את האירועים בסטרוברי, ארתור ולני יוצאים לפאב של ולנטיין כדי לשתות אלכוהול, אך משתכרים ונכנסים למעצר לאחר שארתור ניסה להטביע אדם למוות. לאחר מכן, ארתור יוצא לסטרוברי ומבריח את מייקה מבית הכלא. השניים בורחים מהעיירה תוך ירי המוני מול עשרות אנשי חוק. לאחר הבריחה מייקה מודיע לארתור שהוא לא יכול לחזור איתו למחנה עד שיפצה על הצרות שהביא לכנופיה, וארתור חוזר לבד בעוד שמייקה מתחבא.
ארתור חוזר למחנה ומוצא מכתב ממרי לינטון, שהייתה בת הזוג שלו לפני הרבה שנים. היא כותבת לו שהיא בוולנטיין. כשארתור מגיע, מרי מספרת לו שאבא שלה השתנה ואחיה הקטן ג'יימי עזב את הבית והצטרף לכת מסתורית. ארתור יכול להחליט אם לעזור למרי להשיב את אחיה או לא. אם הוא מחליט לעזור, ארתור מציל את ג'יימי ומחזיר אותו לאחותו, ומד הכבוד של השחקן עולה.
כולם חוזרים למחנה וג'ון משתף את ארתור ברעיון שלו לשדוד רכבת בגבול המדינה. הוא מתכנן להעמיד עגלה מלאה בנפט על הפסים כדי להכריח את הרכבת לעצור (פן תגרום לפיצוץ) ארתור עוזר לו ובלילה הם יוצאים עם שון וצ'ארלס לשדוד את הרכבת, שמתגלה כבזבוז זמן כשהם מבינים שאין בה כמעט כסף. הם נמלטים מהחוק בקושי ומצליחים לחזור למחנה.
במחנה ארתור יוצא לדוג עם ג'ק, בנו הקטן של ג'ון ואביגייל והם נראים על ידי שני אנשים של סוכנות פינקרטון, הסוכן מילטון והסוכן רוס (אותו אנטגוניסט מהמשחק הראשון) ומשוחחים איתם. הסוכן מילטון מספר לארתור שהוא הרג את מאק קלנדר, אחד מחברי הכנופיה שלא נראה מאז השוד בבלאקווטר, והם מציעים לארתור הקלה בעונשו אם יסגיר את דאץ'. ארתור הזועם מסרב וחוזר למחנה כדי להודיע על כך לדאץ' וחוסה.
ארתור מגיע לוולנטיין עם ג'ון ובשעה שהוא ודאץ' יושבים בפאב הם מגלים שאנשיו של לויטיקוס קורנוול ששדדו מקיפים אותם. הם יוצאים אליהם ובוולנטיין מתפתח קרב יריות ובו שוב הכנופיה נחלצת רק בקושי. הכנופיה מחליטה לברוח דרומה במהירות למדינה השכנה, למויין (Lemoyne).
הם חוזרים למחנה בזמן שמייקה מגיע ומספר שהוא מכיר מקום שהכנופיה יכולה לברוח אליו. ארתור וצ'ארלס יוצאים למקום, אבל אחרי שהם מגלים שמסתתרת בו משפחה, הם מוצאים מקום אחר, סמוך לעיירה "רודס" (Rhodes). צ'ארלס קורא לכנופיה וכולם עוברים למחנה חדש רחוק מהצרות בצפון.
פרק שלישי.
הכנופיה מתאקלמת במחנה חדש, ליד העיירה רודס.
לאחר שסיידי אדלר מסרבת להמשיך להיות עובדת מטבח, ארתור וסיידי יוצאים לעיר רודס כדי לקנות אספקה ובגדים לסיידי. כשהם חוזרים, הם מותקפים על ידי כנופיית הלמוין ריידרס (כנופיה של חיילי הקונפדרציה לשעבר ממלחמת האזרחים) אך מחסלים אותם וחוזרים למחנה.
דאץ' יוצא עם חוסה וארתור להסתובב באזור ולחקור קצת ובדרך הם רואים עגלת אסירים נוסעת בליווי אנשי חוק ובתוכה ג'וסייה טריילוני. בזמן שדאץ' מדבר עם אנשי החוק בניסיון לשחרר את טריילוני, שאר האסירים בעגלה בורחים ממנה וקופצים על רכבת שנוסעת קרוב. אנשי החוק מבקשים מדאץ' עזרה והוא שולח את ארתור שתופס את הפושעים ומחזיר אותם לשריף גריי ברודס. שריף גריי מודה להם וממנה את ארתור לעוזרו ומשחרר את טריילוני. בדרך חזרה למחנה, טריילוני מספר לחבורה שהעיירה רודס נשלטת בידי שתי משפחות עשירות בעלות אחוזה מטעים, משפחת גריי (gray), משפחתו של השריף ברודס, ומשפחת בריית'ווייט (Braithwaite) שתי המשפחות רבות ביניהן על שליטה וסחר בעיירה ובאזור כבר עשרות שנים. טריילוני מגלה כי שמועה אומרת שלמשפחות יש מאגרי זהב משלהן.
לאחר מכן, דאץ' מבקש מארתור לחקור את אחוזת משפחת גריי, ושם ארתור פוגש בבו גריי, נער ואחיין של השריף, ועוזר לו להעביר מכתבים לבת זוגו הסודית ממשפחת בריית'וויט. אחרי שסיים לעזור לבו, ארתור פוגש את אנקל שמספר לו שקיבל מידע לגבי כרכרה מלאה בכסף שעוברת באזור. ארתור, אנקל, צ'ארלס, וביל הולכים לשדוד את הכרכרה, אבל מתברר שמדובר בכרכרה של האנשים של קורנוול. הארבעה מצליחים לקחת את הכסף אבל הם נאלצים לברוח כיוון שעוד שומרים רודפים אחריהם. הארבעה מוצאים מקלט בחווה מקומית אבל האנשים של קורנוול רודפים אחריהם עד לשם והארבעה נאלצים להילחם על חייהם. בסופו של דבר, הארבעה מביסים את האנשים של קורנוול ונשארים עם כמה מאות דולרים.
לאחר מכן, לני מספר לארתור שהוא שמע על בית עתיק ונטוש בשם שיידי בל, שמשמש כבסיס לכנופיית הלמוין ריידרס. לאחר שהשניים מאתרים את הבית, הם מתחילים ירי באזור ומחסלים את כל הלמוין ריידרס שנמצאים שם. לאחר חיפוש קצר, לני מוצא עגלה מלאה בדינמיט ורובים חדשים, והשניים גונבים את העגלה וחוזרים למחנה.
בינתיים, ארתור וחוסה רוצים להחזיר לבריית׳ווייט'ס את המונשיין (משקה אלכוהולי) שלהם אבל גברת בריית׳ווייט מציעה להם עוד כסף בתמורה לכך שיעצבנו בפאב של רודס את משפחת גריי. בפאב, כנופיית הלמוין ריידרס מגלה שהמונשיין שהם גנבו נמכר באזור, ומתחיל קרב בין הלמוין ריידרס לבין חוסה וארתור. בסופו של דבר, חוסה וארתור מצליחים לברוח מהאזור וחוזרים למחנה, שם דאץ׳ ומייקה אומרים לארתור שאחרי שימצאו את מערכת הזהב הם ישדדו את שתי המשפחות. בזמן שארתור במחנה, חוסה חוזר לבית משפחת בריית'ווייט ביחד עם שון, ודאץ' מבקש מארתור ללכת לשם. אחרי שיחה עם ראש המשפחה, גברת קת'רין בריית'ווייט, היא מציעה לארתור ושון הרבה כסף אם הם ילכו לשרוף את שדות הטבק של משפחת גריי, מאחר שלא ירד גשם באזור כבר הרבה זמן. שון וארתור לוקחים עגלה מלאה במונשיין, נוסעים לחווה של משפחת גריי, שופכים את המונשיין על הטבק, ושורפים אותו באמצעות בקבוקי תבערה. השניים מצליחים לברוח, ומרוויחים קצת כסף ממשפחת בריית'ווייט. כנקמה, טאוויש גריי שולח את ג'ון, חוויאר, וארתור, לגנוב את הסוסים היקרים של משפחת בריית'ווייט ולמכור אותם לשני בחורים בשם קליי וקלייב, שישלמו לשלושה 5000 דולר. ג'ון, חוויאר, וארתור גונבים את הסוסים ומוכרים אותם, אבל קליי וקלייב מציעים להם סכום נמוך בהרבה, צוחקים עליהם, ואומרים להם שלאף אחד באזור אין 5000 דולר.
באותו זמן, קארן, ביל, ולני תכננו לשדוד את הבנק של וולנטיין. בעיירה, קארן מבצעת הסחת דעת ואז ביל וארתור שודדים את הבנק. הארבעה בורחים מהמקום תוך כדי ירי על אנשי חוק, ומרוויחים כמה אלפי דולרים מהשוד. לאחר מכן, ארתור הולך לקחת בחזרה את החוב של משפחת דאונס. ארתור אוסף את החוב וחוזר למחנה.
לאחר מכן, דאץ׳ מבקש מארתור וצ׳ארלס למצוא את ג'וסייה טרלוני, ששכר קרוואן ברודס ונעלם למשך הרבה זמן. ארתור וצ'ארלס יוצאים לרודס, אך מגלים שג'וסייה נחטף על ידי מספר ציידי ראשים שמסתתרים בשדות של אחוזת בריית'ווייט. צ'ארלס וארתור נכנסים לקרב עם ציידי הראשים, והורגים את כולם כדי לשחרר את טרלוני, שמחליט להישאר עם הכנופיה עד שיצטרך לעזוב. בינתיים, סיימון פירסון (הטבח של המחנה) אומר לארתור ודאץ׳ שקולם אודריסקל נמצא בניו האנובר, אז דאץ׳ ומייקה הולכים לדבר איתו בזמן שארתור מחפה עליהם עם רובה צלפים. כנופיית האודריסקל׳ס אורבים לו ולוקחים אותו למחנה שלהם ליד בלאקווטר אבל ארתור מצליח לברוח מהשבי. שלושה שבועות לאחר מכן, ג'וסייה מציע לארתור טיפ לשוד של כרכרה, לא רחוק מרודס, כמעין פיצוי על מה שקרה בשדות של משפחת בריית'ווייט. ג'וסייה משיג טיפ לשוד מפקיד מושחת בדואר, ויוצא יחד עם ארתור כדי לשדוד את הכרכרה, ששייכת לזמרת אופרה נודעת. ג'וסייה עוצר את הכרכרה ויוצר הסחת דעת תוך כדי שארתור פורץ את המנעול של התיבה שנמצאת מאחורי הכרכרה, וגונב את כל כספה של הזמרת. באותה הזדמנות, ג'וסייה גם מספר לארתור שביל, שון, ומייקה מחכים לו ברודס לאחר שמשפחת גריי הציעו להם עוד עבודה. ארתור פוגש את השלושה ליד הבנק של רודס, אבל משפחת גריי עושים להם מארב ורוצחים את שון בירייה לראש. כנקמה, ארתור ומייקה הורגים את כל בני משפחת גריי, ולאחר מכן גם את שריף גריי ואת אנשי החוק הבכירים ברודס.
באותו זמן מתגלה כי מספר מבני משפחת בריית׳ווייט חטפו את ג׳ק, הבן של ג'ון. בתגובה, הכנופיה הורגת את כל משפחת בריית'ווייט, ושורפים את האחוזה שלהם. תוך כדי שחקרו אותה, גברת בריית׳ווייט מספרת לכנופיה שהילדים שלה הביאו את ג'ק לאדם בשם אנג׳לו ברונטה שגר בעיר סיינט דני ואם לא שם אז הוא באיטליה. גברת בריית'ווייט מנסה לחזור לתוך האחוזה הבוערת ומוצאת את מותה (ככל הנראה נשרפה למוות). למחרת, הסוכן מילטון והסוכן רוס מגיעים למחנה ואומרים שיש לחבורה 4 ימים לברוח מהמחנה או שהם יחזרו עם עוד סוכנים ויחסלו את כולם. ארתור מציע לדאץ' את שיידי בל בתור מקום מסתור נוסף. לאחר שדאץ' מסכים, ארתור וג׳ון מגיעים לשיידי בל, אחוזה נטושה מתקופת מלחמת האזרחים. כמה מהלמויין ריידרס נותרים שם אבל ארתור וג׳ון הורגים את כולם. כשהכנופיה חוזרת למחנה, דאץ׳ רוכב עם ארתור כדי להראות לו את העיר סיינט דני ופרק 4 מתחיל.
פרק רביעי.